NORAKSTS

|  |  |
| --- | --- |
| 29.02.2024. | Nr.3/14 |

###### SOCIĀLĀS DZĪVOJAMĀS TELPAS STATUSA ATCELŠANA PAŠVALDĪBAS DZĪVOJAMAJĀM TELPĀM Nr.29 UN Nr.31 PULKVEŽA OSKARA KALPAKA IELĀ 9, JELGAVĀ

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, G.Kurlovičs, A.Rublis, A.Tomašūns), **PRET – 1** (A.Pagors), **ATTURAS – nav**,

Jelgavas dome 29.01.1998. pieņēma lēmumu Nr.2/38 “Par ēku Slimnīcas ielā 9”, ar kuru noteica pašvaldībai piederošajai ēkai Slimnīcas ielā 9, Jelgavā (tagad Pulkveža Oskara Kalpaka iela 9, Jelgava) sociālās mājas statusu.

 Jelgavas valstspilsētas pašvaldība atbilstoši likuma “Par palīdzību dzīvokļu jautājumu risināšanā” nosacījumiem minētajā sociālajā mājā izīrē dzīvojamās telpas personām kā sociālās dzīvojamās telpas.

Pašvaldību likuma 4.panta pirmās daļas 11.punkts nosaka, ka viena no pašvaldības autonomajām funkcijām ir bērnu un aizgādnībā esošo personu tiesību un interešu aizsardzība. Minēto pašvaldības autonomo funkciju Jelgavas valstspilsētā realizē Jelgavas valstspilsētas pašvaldības iestāde “Jelgavas valstspilsētas bāriņtiesa”, kuras atrašanās vieta ir sociālajā mājā Pulkveža Oskara Kalpaka ielā 9, Jelgavā.

Lai nodrošinātu pilnvērtīgu minētās pašvaldības iestādes darbību un pašvaldības autonomās funkcijas bērnu un aizgādnībā esošo personu tiesību un interešu aizsardzības jomā realizāciju, Jelgavas valstspilsētas pašvaldības iestādei “Jelgavas valstspilsētas bāriņtiesa” ir nepieciešamas divas papildus darba telpas.

Sociālajās dzīvojamajās telpās Nr.29 un Nr.31 Pulkveža Oskara Kalpaka ielā 9, Jelgavā, dzīvesvieta nav deklarēta nevienai personai un tās ir iekļautas pašvaldības brīvo, neizīrēto dzīvojamo telpu reģistrā.

Saskaņā ar Pašvaldību likuma 10.panta pirmās daļas 21. punktu, likuma “Par palīdzību dzīvokļa jautājumu risināšanā” 21.5 panta pirmo un trešo daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Atcelt sociālās dzīvojamās telpas statusu šādām pašvaldības dzīvojamajām telpām:

1. Pulkveža Oskara Kalpaka ielā 9-29, Jelgavā (labiekārtots, 1 istaba, 2.stāvs, kopējā platība 29.20 m2, dzīvojamā platība 17.90 m2);
2. Pulkveža Oskara Kalpaka ielā 9-31, Jelgavā (labiekārtots, 1 istaba, 2.stāvs, kopējā platība 29.02 m2, dzīvojamā platība 17.80 m2).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 29. februārī